### *Výbor Národnej rady Slovenskej republiky*

 ***pre vzdelávanie, vedu, mládež a šport***

 12. schôdza výboru

 Číslo: PREDS-872/2012

**Výpis zo zápisnice**

z 12. schôdze Výboru Národnej rady Slovenskej republiky pre vzdelávanie, vedu, mládež a šport konanej **dňa 19. novembra 2012.**

**Výbor Národnej rady Slovenskej republiky pre vzdelávanie, vedu, mládež a šport prerokoval** návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Tomášovi BORECOVI, poverenému riadením Ministerstva spravodlivosti Slovenskej republiky **(tlač 324).** Za skupinu poslancov Národnej rady Slovenskej republiky návrh odôvodnil poslanec Miroslav Beblavý. Návrh uznesenia predložil spravodajca Martin Fronc.Po rozprave výbor na návrh spravodajcu hlasoval o návrhu uznesenia uvedeného v prílohe.

Z celkového počtu 13 poslancov Výboru Národnej rady Slovenskej republiky pre vzdelávanie, vedu, mládež a šport bolo prítomných 8 poslancov. Za návrh predneseného uznesenia hlasovali 5 poslanci, proti návrhu hlasoval 1 poslanec, nikto sa nezdržal, 2 poslanci nehlasovali.

Výbor Národnej rady Slovenskej republiky pre vzdelávanie, vedu, mládež a šport **neprijal platné uznesenie,** nakoľko návrh uznesenia **nezískal** **podporu potrebnej nadpolovičnej väčšiny všetkých poslancov** podľa § 52 ods. 4 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov a čl. 88 ods. 2 Ústavy Slovenskej republiky.

 Jana **Žitňanská** Mojmír **Mamojka**  overovateľka výboru predseda výboru

### *Výbor Národnej rady Slovenskej republiky*

 ***pre vzdelávanie, vedu, mládež a šport***

 12. schôdza výboru

 Číslo: PREDS-872/2012

**Návrh**

**U z n e s e n i e**

**Výboru Národnej rady Slovenskej republiky**

**pre vzdelávanie, vedu, mládež a šport**

**z  19. novembra 2012**

Výbor Národnej rady Slovenskej republiky pre vzdelávanie, vedu, mládež a šport **prerokoval** návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Tomášovi BORECOVI, poverenému riadením Ministerstva spravodlivosti Slovenskej republiky **(tlač 324)** a

**súhlasí**

s návrhom skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Tomášovi BORECOVI, poverenému riadením Ministerstva spravodlivosti Slovenskej republiky **(tlač 324)**

**odporúča Národnej rade Slovenskej republiky**

**vysloviť nedôveru** členovi vlády Slovenskej republiky Tomášovi BORECOVI, poverenému riadením Ministerstva spravodlivosti Slovenskej republiky

####  C. ukladá predsedovi výboru

podať určenému gestorskému výboru (Ústavnoprávnemu výboru Národnej rady Slovenskej republiky) informáciu o výsledku prerokovania návrhu vo výbore.

 Jana **Žitňanská** Mojmír **Mamojka**  overovateľka výboru predseda výboru